# Europos Sąjungos C 210A/2019

| | ISSN 1977-0960 |
| --- | --- |
| Europos Sąjungos
  oficialusis leidinys | C 210A |
| | |
| Leidimas lietuvių kalba | Informacija ir pranešimai | 62 metai2019m. birželio 21d. |

ISSN 1977-0960

Europos Sąjungos

oficialusis leidinys

C 210A

Leidimas lietuvių kalba

Informacija ir pranešimai

62 metai2019m. birželio 21d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2019/C 210 A/01 | Europos kovos su sukčiavimu tarnyba (OLAF). Pranešimas apie konkursą vyriausiojo patarėjo pareigoms (Briuselis). Laikinojo darbuotojo (AD 14 lygis) įdarbinimas pagal Kitų tarnautojų įdarbinimo sąlygų 2 straipsnio a punktą. COM/2019/10388 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2019/C 210 A/01

Europos kovos su sukčiavimu tarnyba (OLAF). Pranešimas apie konkursą vyriausiojo patarėjo pareigoms (Briuselis). Laikinojo darbuotojo (AD 14 lygis) įdarbinimas pagal Kitų tarnautojų įdarbinimo sąlygų 2 straipsnio a punktą. COM/2019/10388

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 21.6.2019 | LT | Europos Sąjungos oficialusis leidinys | CA 210/1 |
| --- | --- | --- | --- |

21.6.2019

LT

Europos Sąjungos oficialusis leidinys

CA 210/1

---

Europos kovos su sukčiavimu tarnyba (OLAF).

Pranešimas apie konkursą vyriausiojo patarėjo pareigoms (Briuselis).

Laikinojo darbuotojo (AD 14 lygis) įdarbinimas

pagal Kitų tarnautojų įdarbinimo sąlygų 2 straipsnio a punktą.

COM/2019/10388

(2019/C 210 A/01)

Apie mus

Europos kovos su sukčiavimu tarnyba (OLAF) atlieka tris užduotis: tirdama sukčiavimo, korupcijos ir kitokios neteisėtos veiklos atvejus ji saugo Europos Sąjungos (ES) finansinius interesus; nustato ir tiria šiurkščius ES institucijų ir įstaigų narių bei darbuotojų padarytus su profesinių pareigų atlikimu susijusius pažeidimus, dėl kurių galėtų būti pradėtos drausminės procedūros arba iškeltos baudžiamosios bylos; padeda ES institucijoms, visų pirma Europos Komisijai, rengti ir įgyvendinti kovos su sukčiavimu politiką ir teisės aktus.

OLAF yra Europos Komisijos generalinis direktoratas, tačiau vykdydama tyrimus ši tarnyba yra teisiškai nepriklausoma. Priežiūros komitetas, sudarytas iš penkių nepriklausomų Europos Komisijoje nedirbančių asmenų, prižiūri, kaip OLAF įgyvendina savo tyrimo funkciją.

OLAF teisinis pagrindas yra Europos Parlamento ir Tarybos reglamentas (ES, Euratomas) Nr. 883/2013 (1) – jame nustatyti OLAF tikslai ir uždaviniai, taip pat jos veikimas. Daugiau informacijos apie OLAF ir jos organizacinę schemą galima rasti https://ec.europa.eu/info/departments/european-anti-fraud-office_lt.

Vyriausiojo patarėjo darbo vieta bus Briuselyje.

Siūlome

Vyriausiojo patarėjo funkcija – OLAF generaliniam direktoriui teikti bendras strategines konsultacijas dėl OLAF veiklos ir tyrimo politikos koncepcijos, planavimo, įgyvendinimo ir kokybės užtikrinimo, laikantis generalinio direktorato misijos ir metinės darbo programos.

Vyriausiasis patarėjas, tiesiogiai prižiūrimas generalinio direktoriaus, turės teikti teisines konsultacijas ir nuomones dėl OLAF tyrimų politikos ir tyrimų veiklos prioritetų. Be to, jo užduotis bus užtikrinti, kad OLAF GD veikla būtų vykdoma teisiškai tinkamu būdu siekiant apsaugoti Europos Sąjungos finansinius interesus.

Vyriausiasis patarėjas taip pat pataria OLAF generaliniam direktoriui OLAF vidaus valdymo, visų pirma generalinio direktorato žmogiškųjų išteklių ir finansų valdymo, klausimais.

Generalinio direktoriaus prašymu vyriausiasis patarėjas gali atstovauti OLAF vidaus ir išorės posėdžiuose ir su generaliniu direktoratu susijusiuose renginiuose.

Tai laikinas paskyrimas ketveriems metams, kuris gali būti pratęstas vieną kartą ne ilgesniam kaip dvejų metų laikotarpiui.

Ieškome

Idealus kandidatas turėtų būti išskirtinių gabumų veiklus specialistas ir atitikti šiuos atrankos kriterijus:

| a) | turėti techninių žinių ir patirties
  , visų pirma:






  — | puikiai išmanyti OLAF paskirtį ir misiją, jos kompetencijos sritį, taisykles ir procedūras, taip pat OLAF veiklos kontekstą, |
| --- | --- | --- |

a)

turėti techninių žinių ir patirties
  , visų pirma:

—

puikiai išmanyti OLAF paskirtį ir misiją, jos kompetencijos sritį, taisykles ir procedūras, taip pat OLAF veiklos kontekstą,

| — | gerai išmanyti institucinę ir teisinę Europos Sąjungos sistemą ir Europos Komisijos darbo metodus, |
| --- | --- |

—

gerai išmanyti institucinę ir teisinę Europos Sąjungos sistemą ir Europos Komisijos darbo metodus,

| — | labai gerai išmanyti kovos su sukčiavimu bylų tyrimo procesą ir mechanizmus, kuriais užtikrinamas jo veiksmingumas ir teisėtumas, įskaitant pagrindines teisines ir praktines problemas, kurių gali kilti kovojant su sukčiavimu, ir šios srities baudžiamąjį procesą, |
| --- | --- |

—

labai gerai išmanyti kovos su sukčiavimu bylų tyrimo procesą ir mechanizmus, kuriais užtikrinamas jo veiksmingumas ir teisėtumas, įskaitant pagrindines teisines ir praktines problemas, kurių gali kilti kovojant su sukčiavimu, ir šios srities baudžiamąjį procesą,

| — | labai gerai išmanyti biudžeto, finansų ir žmogiškųjų išteklių valdymo klausimus bei turėti praktinės patirties šioje srityje; |
| --- | --- |

—

labai gerai išmanyti biudžeto, finansų ir žmogiškųjų išteklių valdymo klausimus bei turėti praktinės patirties šioje srityje;

| b) | turėti bendravimo ir (arba) analitinių ir kitų įgūdžių
  , visų pirma:






  — | tvirtų analitinių įgūdžių, įskaitant gebėjimą spręsti organizacines ir veiklos problemas, įrodyti, kad sugeba vadovautis sveika nuovoka ir geba dirbti streso sąlygomis, |
| --- | --- | --- |

b)

turėti bendravimo ir (arba) analitinių ir kitų įgūdžių
  , visų pirma:

—

tvirtų analitinių įgūdžių, įskaitant gebėjimą spręsti organizacines ir veiklos problemas, įrodyti, kad sugeba vadovautis sveika nuovoka ir geba dirbti streso sąlygomis,

| — | puikių bendravimo, komunikavimo ir tinklaveikos įgūdžių, būtinų siekiant užmegzti ir veiksmingai palaikyti ryšius pačioje OLAF ir su kitomis Komisijos tarnybomis, taip pat su kitomis ES institucijomis ir OLAF partneriais valstybėse narėse, trečiosiose šalyse ir tarptautinėse organizacijose; |
| --- | --- |

—

puikių bendravimo, komunikavimo ir tinklaveikos įgūdžių, būtinų siekiant užmegzti ir veiksmingai palaikyti ryšius pačioje OLAF ir su kitomis Komisijos tarnybomis, taip pat su kitomis ES institucijomis ir OLAF partneriais valstybėse narėse, trečiosiose šalyse ir tarptautinėse organizacijose;

| c) | turėti konsultavimo patirties
  , visų pirma:






  — | puikių gebėjimų rengti bendras strategijas ir pasiūlyti praktinių jų įgyvendinimo veiksmų, |
| --- | --- | --- |

c)

turėti konsultavimo patirties
  , visų pirma:

—

puikių gebėjimų rengti bendras strategijas ir pasiūlyti praktinių jų įgyvendinimo veiksmų,

| — | įrodytos patirties teikti ekspertines konsultacijas ir teikti nuomones strateginiu lygmeniu, |
| --- | --- |

—

įrodytos patirties teikti ekspertines konsultacijas ir teikti nuomones strateginiu lygmeniu,

| — | gerų derybų įgūdžių, gebėjimą veiksmingai diskutuoti su aukšto lygmens vidaus ir išorės suinteresuotaisiais subjektais, įskaitant gausią koordinavimo ir (arba) derybų su kitomis institucijomis ar tarptautiniu lygmeniu patirtį, |
| --- | --- |

—

gerų derybų įgūdžių, gebėjimą veiksmingai diskutuoti su aukšto lygmens vidaus ir išorės suinteresuotaisiais subjektais, įskaitant gausią koordinavimo ir (arba) derybų su kitomis institucijomis ar tarptautiniu lygmeniu patirtį,

| — | gebėjimą dirbti visiškai diskretiškai ir įrodyti, kad puikiai moka vertinti situaciją sprendžiant su neskelbtina informacija susijusius klausimus. |
| --- | --- |

—

gebėjimą dirbti visiškai diskretiškai ir įrodyti, kad puikiai moka vertinti situaciją sprendžiant su neskelbtina informacija susijusius klausimus.

Atrinktas kandidatas turėtų turėti arba iš nacionalinės saugumo tarnybos galėti gauti galiojantį asmens patikimumo pažymėjimą, leidžiantį dirbti su įslaptinta informacija (ES SECRET). (Asmens patikimumo patvirtinimas yra administracinis sprendimas, kuris priimamas kompetentingai nacionalinei saugumo tarnybai užbaigus saugumo patikrą pagal taikytinus nacionalinius saugumo įstatymus ir kitus teisės aktus ir kuriuo patvirtinama, kad asmeniui leidžiama susipažinti su nurodyto lygio įslaptinta informacija. Pažymėtina, kad asmens patikimumo pažymėjimo išdavimo procedūra gali būti pradėta tik darbdavio, o ne paties kandidato prašymu.)

Kandidatai privalo (tinkamumo reikalavimai)

Kandidatai galės dalyvauti atrankos etape tik jei iki paraiškų pateikimo termino atitiks toliau nurodytus formalius reikalavimus.

| — | Pilietybė:
  kandidatas turi turėti vienos iš Europos Sąjungos valstybių narių pilietybę. |
| --- | --- |

—

Pilietybė:
  kandidatas turi turėti vienos iš Europos Sąjungos valstybių narių pilietybę.

| — | Universitetinis išsilavinimas arba diplomas:
  kandidatai turi turėti:






  — | diplomu patvirtintą ketverių metų ar ilgesnį užbaigtą universitetinį išsilavinimą |
| --- | --- | --- |

—

Universitetinis išsilavinimas arba diplomas:
  kandidatai turi turėti:

—

diplomu patvirtintą ketverių metų ar ilgesnį užbaigtą universitetinį išsilavinimą

| — | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

—

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| — | Profesinė patirtis:
  kandidatas privalo turėti ne mažesnę kaip 15 metų darbo patirtį, įgytą baigus studijas, kurios lygmuo atitinka minėtus kvalifikacinius reikalavimus. Bent 5 metų profesinė patirtis turi būti įgyta su aptariama pareigybe glaudžiai susijusioje srityje. |
| --- | --- |

—

Profesinė patirtis:
  kandidatas privalo turėti ne mažesnę kaip 15 metų darbo patirtį, įgytą baigus studijas, kurios lygmuo atitinka minėtus kvalifikacinius reikalavimus. Bent 5 metų profesinė patirtis turi būti įgyta su aptariama pareigybe glaudžiai susijusioje srityje.

| — | Vadovavimo patirtis:
  iš baigus studijas įgytos profesinės patirties bent penkerių metų profesinė patirtis turi būti įgyta su šia pareigybe susijusioje srityje einant aukšto lygio politikos formuotojo ar patarėjo pareigas (2). |
| --- | --- |

—

Vadovavimo patirtis:
  iš baigus studijas įgytos profesinės patirties bent penkerių metų profesinė patirtis turi būti įgyta su šia pareigybe susijusioje srityje einant aukšto lygio politikos formuotojo ar patarėjo pareigas (2).

| — | Kalbos:
  kandidatai turi labai gerai mokėti vieną iš oficialiųjų Europos Sąjungos kalbų (3) ir pakankamai gerai mokėti kurią nors kitą ES oficialiąją kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba. |
| --- | --- |

—

Kalbos:
  kandidatai turi labai gerai mokėti vieną iš oficialiųjų Europos Sąjungos kalbų (3) ir pakankamai gerai mokėti kurią nors kitą ES oficialiąją kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba.

| — | Amžiaus riba:
  kandidatas privalo nebūti sulaukęs įprasto pensinio amžiaus; asmenų, įdarbinamų Europos Komisijoje po 2014 m. sausio 1 d., pensinis amžius skaičiuojamas nuo mėnesio, kurį asmeniui sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų 47 straipsnį (4)). |
| --- | --- |

—

Amžiaus riba:
  kandidatas privalo nebūti sulaukęs įprasto pensinio amžiaus; asmenų, įdarbinamų Europos Komisijoje po 2014 m. sausio 1 d., pensinis amžius skaičiuojamas nuo mėnesio, kurį asmeniui sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų 47 straipsnį (4)).

Be to, kandidatai privalo būti įvykdę visas įstatymų nustatytas karinės tarnybos prievoles, turėti atitinkamas charakteristikas, patvirtinančias tinkamumą eiti savo pareigas, ir būti tinkamos fizinės būklės, kad galėtų vykdyti savo pareigas.

Nepriklausomumas ir interesų deklaravimas

Kandidatai turi veikti nepriklausomai, tarnauti viešajam interesui ir deklaruoti visus interesus, kurie galėtų kelti abejonių dėl jų nepriklausomumo.

Lygios galimybės

Europos Komisija taiko lygių galimybių ir nediskriminavimo politiką pagal Pareigūnų tarnybos nuostatų (5) 1d straipsnį.

Skyrimas ir įdarbinimo sąlygos

Vyriausiąjį patarėją nustatyta atrankos ir įdarbinimo tvarka atrinks ir skirs Europos Komisija (taip pat žr. Su vyresniaisiais pareigūnais susijusios politikos apžvalginį dokumentą (6)). Į atrankos procedūrą įeina pokalbiai su skirtingomis atrankos komisijomis, įskaitant Europos Komisijos Paskyrimų patariamąjį komitetą, ir dalyvavimas vertinimo centro, kuriame dirba nepriklausomi įdarbinimo konsultantai, procedūrose.

Atrinktas kandidatas bus įdarbintas kaip laikinasis darbuotojas pagal Kitų tarnautojų įdarbinimo sąlygų 2 straipsnio a punktą. Tai laikinas paskyrimas ketveriems metams, kuris gali būti pratęstas vieną kartą ne ilgesniam kaip dvejų metų laikotarpiui.

Laikinųjų darbuotojų, einančių pagrindinę Europos Sąjungos AD 14 lygio vyriausiojo patarėjo pareigybę atitinkančias pareigas, darbo užmokestis ir įdarbinimo sąlygos yra nustatyti Kitų tarnautojų įdarbinimo sąlygose.

Dėl praktinių priežasčių ir kad dėl kandidatų ir institucijos interesų atrankos procedūra būtų užbaigta kuo greičiau, Europos Komisija atrankos procedūrą vykdys tik anglų ir (arba) prancūzų kalbomis (7).

Informuojame kandidatus, kad Kitų tarnautojų įdarbinimo sąlygose visiems naujiems darbuotojams nustatytas 9 mėnesių bandomasis laikotarpis.

Nepriklausomumas ir interesų deklaravimas

Prieš pradėdamas eiti savo pareigas vyriausiasis patarėjas turės patvirtinti, kad tarnaudamas viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jo nepriklausomumo.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams taikomus tinkamumo reikalavimus (žr. skyrelį „Kandidatai privalo“), ypač diplomų, aukšto lygio profesinės patirties ir kalbų mokėjimo reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu šioje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/.

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, būtina apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8 000 spaudos ženklų). Paraiška ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Baigęs registraciją internete, e. paštu gausite patvirtinimą, kad jūsų paraiška užregistruota. Jei patvirtinimo su registracijos numeriu e. paštu negavote, paraiška nebuvo užregistruota!

Atkreipkite dėmesį į tai, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu.

Galutinis terminas

Galutinis registracijos terminas – 2019 m. liepos 19 d. 12 val. Briuselio laiku; vėliau registracija negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad įvairių atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komitetų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (8). Tai visų pirma taikoma tokių duomenų konfidencialumui ir saugumui.

---

(1)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).

(2)  Gyvenimo aprašymuose aprašydami kiekvienus metus ir kiekvienas pareigas, kurias eidami jie sukaupė aukšto lygio konsultavimo patirtį, kandidatai turėtų aiškiai nurodyti: 1) visų eitų pareigų tikslų pavadinimą ir tikslias vykdytas funkcijas; 2) aukštesnių hierarchijos lygmenų skaičių; 3) vadovų patarėjų skaičių.

(3)  http://eur-lex.europa.eu/legal-content/LT/TXT/PDF/?uri=CELEX:01958R0001-20130701&qid=1408533709461&from=LT

(4)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:LT:PDF

(5)  http://eur-lex.europa.eu/legal-content/LT/TXT/PDF/?uri=CELEX:01962R0031-20140701&from=LT

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Atrankos komisijos užtikrins, kad asmenims, kurių viena iš šių dviejų kalbų yra gimtoji, nebūtų teikiamas nepagrįstas pranašumas.

(8)  2018 m. spalio 23 d. Europos Parlamento ir Tarybos reglamento (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---